Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Kilpailevat palestiinalaisjärjestöt Fatah ja Hamas -
kertoivat päässeensä sopuun Egyptin välittämissä neuvotteluissa.
USA:n tukema SDF-liittouma ilmoitti, että sen hyökkäys Isisiä vastaan -
Syyrian Raqqassa on edennyt loppuvaiheeseen.
Turkki on lisännyt edelleen sotilaallista läsnäoloaan -
Turkin ja Syyrian Idlibin välisen rajanylityspaikan tuntumassa.
Se on tuonut alueelle lisää joukkoja ja panssariajoneuvoja.
Islamistijärjestö Hamasin johtaja Ismail Haniya ilmoitti, -
että Hamas on päässyt sopuun kilpailevan Fatah-järjestön kanssa -
Egyptin välittämissä neuvotteluissa. Haniyan mukaan -
"Hamas on valmis näkemään vaivaa sovinnon toimeenpanemiseksi -
ja myös kääntämään uuden lehden palestiinalaisten historiassa".
Palestiinalaispresidentti Abbasin Fatah vahvisti tiedon sovusta, -
muttei antanut asiasta tarkempaa tietoa.
Kilpailevat palestiinalaisjärjestöt neuvottelivat tiettävästi -
mm. turvallisuusasioista ja rajanylityspaikkojen hallinnasta.
Aiheena oli myös yhteishallitus, -
joka ottaa Gazan hallinnolliset tehtävät kontolleen -
vuoden 2011 Kairon sopimuksen mukaisesti.
Egyptiläisvirkamiehet kertoivat TV7:lle, että Egypti on ehdottanut -
kansainvälisen kokouksen järjestämistä lähitulevaisuudessa -
sekä myös Egyptin suurlähetystön avaamista uudelleen Gazassa.
Egyptin presidentti al-Sisi mainitsi tällä viikolla, -
että palestiinalaisten sovinto- neuvotteluilla pohjustetaan samalla -
myös Israelin ja palestiinalaisten välistä rauhansopimusta.
Al-Sisi on patistanut sekä Israelia että palestiinalaisia -
tarttumaan historialliseen rauhan mahdollisuuteen nyt, -
kun USA yrittää paraikaa elvyttää rauhanneuvotteluja.
Al-Sisi varoitti, että nämä saattavat hyvinkin olla viimeisiä hetkiä -
saavuttaa toimiva ratkaisu pitkään jatkuneeseen konfliktiin.
Myös Israelista lähti aiemmin tällä viikolla valtuuskunta Kairoon -
tapaamaan Egyptin tiedustelujohtoa. Tapaamisessa keskusteltiin -
muiden alueellisten kysymysten ohella palestiinalaisten sovintoneuvotteluista.
Israelilaisvirkamiehet kieltäytyivät kommentoimasta asiaa.
Muita aiheita: Tuhannet israelilais- ja palestiinalaisnaiset -
osallistuivat raamatullisissa erämaamaisemissa -
rauhanmarssiksi nimettyyn tapahtumaan.
Naiset, monet heistä valkeisiin pukeutuneina, kävelivät Jordanvirralle,
jonne he pystyttivät Saaran ja Hagarin mukaan nimetyn rauhanteltan.
Saara oli juutalaisten kantaisän Iisakin äiti, -
Hagar taas muslimien kantaisän Ismaelin äiti.
Olen palestiinalainen nainen.
Presidentti Mahmud Abbas tukee osallistumistamme tähän marssiin, -
jonka on järjestänyt israelilainen naisjärjestö Women Wage Peace.
Järjestö perustettiin, koska me naisina vastustamme sotaa ja kuolemaa -
ja kieltäydymme laiminlyömästä toisia.
Kokoamme naisia joka puolelta maata, -
poliittiseen kantaan katsomatta, sanomaan: -
"Riittää jo! Maspik (hepr.)! Arabiaksi makkafi. Nyt riittää!"
Meidän on päästävä poliittiseen yhteisymmärrykseen.
Seitsemänkymmentä vuotta meille on opetettu, -
että vain sota voi tuoda rauhan. Tähän hokemaan emme enää usko.
Olemme nähneet, ettei se pidä paikkaansa.
Noin 5 000 naista osallistui marssitapahtumaan, -
joka käynnistyi viime kuussa eri puolilla Israelia.
Marssi päättyi pääministeri Netanjahun -
Jerusalemin virka-asunnon edessä järjestettyyn mielenilmaukseen.
Sitten Israelin pohjoisnaapurin Syyrian sotaan: -
USA:n tukema SDF-liittouma ilmoitti, että sen hyökkäys Isisiä vastaan -
Syyrian Raqqassa on edennyt loppuvaiheeseen.
Isis saatiin kukistettua aiemmin tänä vuonna jo Irakin Mosulissa, -
ja se on joutunut vetäytymään monilta alueilta Syyriassa ja Irakissa.
Isisin tappio myös Raqqassa -
merkitsisi tärkeää virstanpylvästä taistelussa jihadistijärjestöä vastaan.
Pääasiassa kurdijoukoista muodos- tuvan SDF:n viimeaikaiset voitot -
ovat suututtaneet Syyrian hallinnon.
Syyrian ulkoministeri al-Mualem syytti-
tavatessaan Venäjän ulkoministeri Lavrovia, -
että kurdiliittouma kilpailee Syyrian armeijan kanssa -
Syyrian öljyntuotantoalueiden hallinnasta.
Kurdit käyvät tosiasiassa kilpailua Syyrian hallinnon kanssa -
öljyntuotantoalueiden hallinnasta. Kurdit tietävät varsin hyvin, -
ettei Syyria hyväksy, että sen suve- reniteettia loukataan millään tavalla.
Ministeri al-Mualem sanoi kurdien elävän siinä uskossa, -
että niiden nauttima kansainvälinen tuki jatkuisi iankaiken.
Näin ei kuitenkaan ole, ja kun tuensaanti loppuu, -
seuraukset ovat kurdeille musertavat, korosti al-Mualem.
Kurdit ovat juovuksissa USA:n antamasta tuesta.
Heidän on paras ymmärtää, että apua ei anneta loputtomiin.
Kurdit eivät ole kertaakaan yli sadan vuoden aikana onnistuneet -
muodostamaan kestävää liittoa yhdenkään suurvallan kanssa.
Syyrian pohjoisrajalle: -
Turkki on lisännyt edelleen sotilaallista läsnäoloaan -
Turkin ja Syyrian Idlibin välisen rajanylityspaikan tuntumassa.
Se on tuonut alueelle lisää joukkoja ja panssariajoneuvoja.
Turkki on aloittanut vaikeaksi ennakoimansa operaation Idlibissä.
Idlib on edelleen jihadistiryhmien hallussa, -
mitä Turkki ei pääministeri Yildirimin mukaan voi hyväksyä.
Pääministeri Yildirim painotti, että Turkki aikoo -
Venäjän ja Iranin kanssa saavutta- mansa sopimuksen mukaisesti -
muodostaa turvavyöhykkeen Idlibin maakuntaan.
Tarkoitus on myös torjua aluetta hallitsevien jihadistiryhmien, -
lähinnä Ahrar al-Sham -ryhmittymän, aiheuttamia uhkia.
Saavutetun sopimuksen mukaisesti -
Idlib otetaan turvallisuusvalvontaan.
Tavoitteenamme on estää terroritekoja.
Toisaalta estämme näin myös mahdollisia pakolaistulvia, -
joita sisäiset konfliktit saattavat laukaista.
Tarkoituksemme on perustaa alueelle tarkastuspisteitä.
Teemme myös valmisteluja alueelle tuotavia joukkoja varten.
Turkin asevoimien toiminta tulee tapahtumaan -
Astanassa saavutetun sopimuksen puitteissa.
Turkissa on tällä hetkellä kolmisen miljoonaa syyrialaispakolaista.
Turkki on antanut merkittävää tukea -
Syyrian presidentti Assadia vastaan taisteleville kapinallisille.
Turkin painopiste on kuitenkin siirtynyt Assadin syrjäyttämisestä -
Turkin omien rajojen turvaamiseen jihadisti- ja kurdijoukkoja vastaan.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa! Huomiseen.
Suomennos: Sirpa Bågman